《来往禽》
明代·郭之奇

春去犹馀百草缛，空云随意浮空曲。云草依山气日浮，山春入空光映玉。

荷风始向碧岩吹，梅雨终留幽涧浴。此中物象类沉冥，何意居行人尽俗。

缥缈时飞蔽目青，空灵几变伤心绿。晓宿轻霞莫宿烟，閒禽几个呼群数。

新禽旧禽来往禽，谁念羁人身似束。春草空云又若何，低言那敢相搪触。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。